Old school b-boy Tote Bag | Spreadshirt
Tote BagOld school b-boy
Tags: Rap, Headset, Vinyl, jazz, old, soul, groove, Underground, afro, Vintage, music, 33t, school, hip hop, funk, hip-hop Vrydag1 Julie 2016 | SAUKRADIO.com
SAUK Radio Nuus berig vir Vrydag, 1 Julie 2016. Ons Neem Ons Erfenis Terug. Stuur nuus aan nuus@ saukradio.com
Die gebrek aan betroubare watervoorsiening is die grootste uitdaging vir inwoners van talle munisipale gebiede. Volgens die syfers wat Statistieke Suid-Afrika gister bekendgestel het, ervaar twee komma twee miljoen mense waterprobleme. Die 2016 Gemeenskapspeilig toon ook aan dat een komma sewe miljoen mense sê die koste van elektrisiteit is te hoog. Volgens die opname is daar ook ‘n toename in mense wat ‘n gebrek aan kos het. ‘n Vyfde van die huishoudings wat aan die opname deelgeneem het, het aangedui dat hulle ‘n gebrek aan kos het. Die Statistikus-Generaal, Pali Lehohla het die bevindings van die Gemeenskapspeiling 2016 gister bekendgemaak. Die navorsing weerspieël die stand van onderwys, arbeidsmarkte, dienslewering, armoede en toegang tot dienste in die land.
Die Departement van Hoër Onderwys sê daar is geen amnestie vir die terugbetaling van lenings van die Nasionale Studente Finansiële Hulpskema nie. Die departement het gereageer op mediaberigte dat daar nie meer van studente wat geld aan die hulpskema skuld, verwag word om dit terug te betaal nie. Die Departement sê dit lyk of die verwarring ontstaan het omdat agterstallige skuld van sommige studente vir die periode 2013 tot 2015 deur lenings van die hulpskema aan universiteite betaal is. ‘n Woordvoerder van die departement, Khaye Nkwanyana, sê dit het graduandi in staat gestel om hulle sertifikate en grade te ontvang.
Toltariewe op Chapman’s Peak-rylaan naby Houtbaai in die Kaapse Skiereiland word van vandag af verhoog. ‘n Woordvoerder van die Departement van Vervoer, Byron la Hoe, sê die tariewe word tot 21 rand verhoog vir geregistreerde minibustaxi’s, 27 rand vir motorfietse en 42 rand vir motors. Hy sê geregistreerde gereelde gebruikers sal afslag kry. La Hoe sê ambulanse, die polisie, brandweerwaens en reddingsvoertuie met lisensies sal van tolgeld kwytgeskeld word.
Die ANC in die Wes-Kaap het met tugstappe begin teen ‘n lid van die party wat vermoedelik die aanhitser was van Woensdagaand se gewelddadige betoging op die N-2. Twee busse van die Golden Arrow-busdiens is naby die Kaapstadse Internasionale Lughawe aan die brand gesteek. ANC-lede van die Barcelona en Kanana informele woongebiede in Gugulethu het betoog teen die party se kandidaatlyste. Hulle het gedreig om die munisipale verkiesing te boikot. Die ANC se provinsiale woordvoerder, Yonele Diko sê ‘n skorsingsbrief is aan een van die party se lede gestuur. Diko sê die betrokkenheid van ander ANC-lede by die gewelddadige protesoptree word ondersoek.
Duisende pro-demokrasiebetogers hou vandag ‘n optog in die strate van Hongkong op die 19de herdenking van die gebied se teruggawe aan Sjina. Een van die vyf boekhandelaars wat vir maande vermis was, sal die optog lei. Die boekhandelaars is vermoedelik ontvoer en na Sjina geneem omdat hulle boeke verkoop wat krities is teenoor die Sjinese leiers. Die optrede teenoor die boekhandelaars het vrese laat opvlam dat Sjina sy invloed in die voormalige Britse gebied verskerp. Daar is ook kommer oor ‘n gebrek aan demokratiese ontwikkeling in Hongkong.
Die handelskommissaris van die Europese Unie, Cecilia Malmstrom sê Brittanje kan eers vir `n handelsooreenkoms begin onderhandel nadat die land die EU verlaat het. Die EU-leiers het Brittanje versoek om hul strategie so gou as moontlik te bepaal om ontwrigting te beperk. Malmstrom sê egter dat lang en uitgebreide onderhandelings voorlê. Die Britte het verlede week in hul referendum besluit om die EU te verlaat.
In‘n hoewe-aanval in die Boschkop-omgewing, oos van Pretoria het vier aanvallers die afgelope week ‘n vrou ernstig aangerand en gedreig.
Die vrou (60 jaar), wat anoniem wil bly, het vertel hoe sy net ‘n dag voor die moord in dieselfde omgewing op die oud- tydrenjaer en fietsry-kampioen, Jan Hettema, oorval en aangerand is.
Te midde van die aanranding waaraan sy onderwerp is, is sy gedreig met ‘n vuurwarm strykyster en ‘n vuurwapen wat ‘n paar keer teen haar slaap gedruk is.
Sy is ook gedreig dat haar vingers een vir een afgesaag sal word en sy met ‘n klip om haar nek in die plaasdam gegooi sal word.
Haar man (63 jaar) was nie tuis tydens die voorval nie.
Die aanvallers het kontant, juweliersware, klere en ‘n
vuurwapen geroof en met die vrou se Opel Astra ontvlug.
Die aanval op die vrou was een van drie in minder as ‘n maand in die betrokke gebied. Die aanval op haar en die moord op Hettema het gedurende die dag plaasgevind.
8. Regspanne van ‘n Afrikaanse vakbond gaan poog om twee verskillende tugsake vandag by die SABC uitgestel te kry, en indien dit nie slaag nie sal ‘n dringende aansoek by die arbeidshof ingedien word om die verrigtinge te keer.
Die tugsake begin om 9:00 op presies dieselfde tyd as wat ‘n beplande protesoptog teen SABC-sensuur begin.
Senior joernaliste van die SABC, Foeta Krige, Suna Venter en Thandeka Gqubule asook hulle kollegas Jacques Steenkamp, Krivani Pillay en Busi Ntuli is gisteroggend in kennis gestel hulle tugsake begin vandag. Die Afrikaanse vakbond wil die tugsake uit laat stel totdat die Onafhanklike Kommunikasie-owerheid van Suid-Afrika (Okosa) uitsluitsel oor die geldigheid van die SABC- bedryfshoof, Hlaudi Mtsoeneng, se opdrag gee dat gewelddadige betoging nie gedek mag word nie.
Nog kwessies wat in die tugsake teen die ses ter sprake is, is die kort kennisgewingperiode (22 uur), die bemoeiliking om ‘n verdediging saam te stel
omdat hulle toegangskaarte tot die SABC-gebou afgevat is en die verbod dat hulle nie regsverteenwoordiging mag hê nie.
Vrese bestaan dat die tipe optrede teen SAUK-joernaliste sal voortduur en Motsoeneng sy greep op die uitsaaier sal verstewig
Die gastehuis op Sodwanabaai is toegemaak na ‘n besoek deur ‘n span van Richardsbaai se gesondheidsdepartement besoekas deel van ‘n provinsiale ondersoek teen die eienaar weens vermeende rassisme.
Andre Slade het in die nuus beland nadat die Durbanse vrou, Sizakele
Msimango, sy e-pos aan haar op die sosiale media geplaas het waarin hy haar meedeel: “Ons akkommodeer nie meer swartes en regeringsamptenare nie”.
Honderde ANC-ondersteuners het vandeesweek by sy gastehuis betoog terwyl die LUR vir ekonomiese ontwikkeling, toerisme en omgewingsake, Sihle Zikalala, wat ook die ANC se provinsiale voorsitter is, toesprake gelewer en met die media gepraat het.
Zikalala het ook aanklagte van haatspraak, handeldryf sonder ‘n lisensie en belastingontduiking teen Slade by die plaaslike polisiestasie aanhangig gemaak.
Die ANC-jeug het ook ‘n memorandum oorhandig waarin versoek word dat Slade sy tasse moet pak en Sodwanabaai onmiddellik verlaat.
Volgens Zikalala sal Slade binnekort uit die gebied gesit word, en het bygevoeg dat hy nêrens in Suid-Afrika hoort nie.
Hy het onder meer gesê Slade het ‘n ooreenkoms verbreek wat etlike jare gelede tussen hom en die Ingonyama-trustraad gesluit is om die grond in die hande te kry waarop hy sy besigheid bedryf.
Plaaslike swartes het uiteenlopende gevoelens omtrent hom, maar sommige het hom as ‘n goeie man beskryf wat sy swart bure met water help.
Daar is ook diegene wat benadruk dat Slade nie die probleem is nie, maar die misdaad in die dorp, en dat hy verskeie inbrake gehad het.
Die voorsitter van die Gemeenskap Toerisme Vereniging, Sbusisi Mlambo, het opgemerk dat regeringsamptenare in gebreke gebly het om te betaal nadat hulle by sy gastehuis gebly het. “Die waarheid moet vertel word sonder om net na een kant van die storie te kyk,” het Mlambo gesê.
Warmbad – Mooi weer en warm – met ‘n min 26 max 35
Nelspruit – Mooi met ‘n min van 8 en ‘n maximum van 31
Pretoria – Mooi weer met ‘n min van 8 en maximum van 22
Vereeniging – Mooi weer met ‘n min 5 en max van 23
Bloemfontein – Mooi weer – met min 2 ‘n max van 19
Durban – Mooi weer met ‘n min van 14 en maximum van 30
Rustenburg – Mooi weer met ‘n min 7 en max van 23
Oos London – Mooi weer met ‘n min 11 en max van 26
Kaapstad – Gedeeltelik bewolk met ligte reën buie‘n min van 8 en max van 14
Upington – Mooi weer met ‘n min van 4 en max van 17
Sutherland – Gedeeltelik bewolk met ligte reën buie met min -6 max 4
PE – Gedeeltelik bewolk met ligte reën buie met ‘n min 16 en max van 29
Saterdag middae – Sport uitsendings en heelike musiek met Gottie Myburg Na die sport vermaak Gottie jou met Boeremusiek – kom wikkel daai lywe by SAUK Radio
Wil jy ‘n omroeper by SAUK Radio wees?
Het jy ‘n program wat jy wil aanbied en paar ekstra rande verdien?
Dit is nou sommer maklik om ook na SAUK Nuus radio te luister direk vanaf ons Faceboek blad of met Tunein – Tunein werk op enige selfoon, tablet, android, rekenaar, skootrekenaar mits jy internet opvangs het enige plek enige tyd wêreldwyd – laai die tunein applikasie af op jou selfoon en soek vir SAUK Radio
« Howzit Hoezit Versoek Program Ep. 5 met Pieter van Zyl elke Donderdag aand op SAUK Radio